**Juuso Jämsen** (s. 29. kesäkuuta 2000 Lahti) on suomalainen jääkiekkoilija, joka edustaa Mestis-joukkue Kiekko-Espoota. Hän on pelipaikaltaan vasen laitahyökkääjä. Jämsen laukoo oikealta.

Ura
---

Jämsen on Pelicansin kasvatti. Kaudella 2015–2016 hän oli C-nuorten SM-sarjan runkosarjassa joukkueensa paras pistemies ja syöttäjä tehoilla 15+13=28. Kaudella 2017–2018 Jämsen oli Pelicansin B-nuorten paras pistemies ja maalintekijä tehoilla 21+12=33. Hän sijoittui B-nuorten SM-sarjan maalipörssissä seitsemänneksi.

Kaudella 2019–2020 Jämsen oli Pelicansin A-nuorten paras pistemies ja maalintekijä tehoilla 25+30=55, joilla hän sijoittui koko A-nuorten SM-liigan alku- ja runkosarjan yhteenlasketussa pistepörssissä kuudenneksi. Jämsen voitti myös joukkueensa sisäisen tehotilaston lukemalla +20. Hänet valittiin myös sarjan syyskuun kuukauden pelaajaksi. Jämsen debytoi kauden aikana myös miesten peleissä. Hän sai Pelicansissa tililleen ensimmäisen SM-liigaottelunsa 17. tammikuuta 2020 Saimaan Palloa vastaan. Jämsen merkittiin joukkueensa 13. hyökkääjäksi. Hän jäi ottelussa kuitenkin ilman peliaikaa. Jämsen sai ensimmäiset jääaikansa SM-liigassa seuraavassa ottelussa 18. tammikuuta 2020 vieraissa Tampereen Ilvestä vastaan. Hänet merkittiin taas Pelicansin 13. hyökkääjäksi. Jämsen sai jääaikaa 1.08 minuuttia ja hän keräsi teholukeman –1. Kaikiaan Jämsen sai tililleen kolme SM-liigaottelua ilman tehopisteitä. Hän pelasi myös kolme ottelua lainalla Mestis-joukkue Heinolan Peliitoissa tehden kaksi maalia.

Syyskuussa 2020 Pelicans lainasi Jämsenin toistaiseksi voimassa olevalla sopimuksella Peliittojen Mestis-joukkueeseen. Hänet valittiin sarjan marraskuun kuukauden tulokkaaksi. Jämsen pelasi siellä alkukaudella 2020–2021 kaikkiaan 19 runkosarjaottelua tehopistein 9+7=16 ja oli kauden päätyttyäkin joukkueensa toiseksi paras maalintekijä Joel Kerkkäsen jälkeen. Mestiksen keskeytettyä kautensa koronavirusrajoitusten vuoksi joulukuussa hän palasi kuitenkin Pelicansin organisaatioon ja nousi myös heidän SM-liigajoukkueeseensa. Jämsen avasi maalitilinsä SM-liigassa kahdella osumalla 2. maaliskuuta 2021 JYPiä vastaan, kun Pelicans voitti ottelun murskalukemin 7–1. Hänen toinen maalinsa syntyi ylivoimalla. Janne Laukkanen valitsi Jämsenin ottelun Alumnien tähtien ykköstähdeksi. Hänen osumansa jäivät Jämsenin kauden ainoiksi SM-liigassa, mutta hän kuitenkin vakiinnutti paikkansa liigatasolla ja teki 27 runkosarjaottelussa tehot 2+7=9. Pudotuspeleissä Jämsen jäi vielä myös kokoonpanon ulkopuolelle ja hän pelasi kolme ottelua tehden yhden syöttöpisteen. Huhtikuussa 2021 Jämsen teki Pelicansin kanssa kaksivuotisen jatkosopimuksen.

Kaudella 2021–2022 Jämsen pelasi SM-liigassa 26 runkosarjaottelua tehopistein 1+2=3. Hän pelasi ison osan kaudestaan myös lainalla Peliittojen Mestis-joukkueessa, jonka kolmanneksi paras maalintekijä Jämsen oli kymmenellä osumallaan. Kaudella 2022–2023 hän jäi Pelicansissa hieman pieneen rooliin ja Jämsen pelasi 32 runkosarjaottelua tehopistein 5+3=8. Hän ei saanut tililleen otteluakaan pudotuspeleissä. Jämsen voitti kauden päätteeksi kuitenkin SM-hopeaa.

Jämsen siirtyi kaudeksi 2023–2024 vuoden mittaisella sopimuksella Mestis-joukkue Kiekko-Espooseen.

Muuta
-----

Jämsenin pikkuveli Aatu pelaa hyökkääjänä Pelicansin SM-liigajoukkueessa. Veljekset ovat pelanneet seurassa aiemmin joukkuetovereina. Aatulla on Los Angeles Kingsin NHL-varaus vuodelta 2020. Myös Juuson nuorempi pikkuveli Vili pelaa jääkiekkoa. Veljesten isä Lasse Jämsen pelasi omalla urallaan hyökkääjänä pudotuspelit mukaan lukien yhteensä 546 SM-liigaottelua JYPissä, Pelicansissa, Tapparassa ja Oulun Kärpissä. Hän oli voittamassa Suomenmestaruutta Tapparassa vuonna 2003.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2018–2019 | Pelicans | A-SM | 44 | 13 | 12 | 25 | 8 | 8 | 0 | 0 | 0 | 0 |
| 2019–2020 | Pelicans | A-SM | 44 | 25 | 30 | 55 | 10 | 1 | 0 | 0 | 0 | 0 |
|  | Pelicans | SM-liiga | 3 | 0 | 0 | 0 | 0 | – | – | – | – | – |
|  | Peliitat | Mestis | 3 | 2 | 0 | 2 | 2 | – | – | – | – | – |
| 2020–2021 | Pelicans | U20-SM | 3 | 1 | 7 | 8 | 0 | – | – | – | – | – |
|  | Pelicans | SM-liiga | 27 | 2 | 7 | 9 | 2 | 3 | 0 | 1 | 1 | 2 |
|  | Peliitat | Mestis | 19 | 9 | 7 | 16 | 4 | – | – | – | – | – |
| 2021–2022 | Pelicans | SM-liiga | 26 | 1 | 2 | 3 | 2 | – | – | – | – | – |
|  | Peliitat | Mestis | 20 | 10 | 7 | 17 | 8 | – | – | – | – | – |
| 2022–2023 | Pelicans | SM-liiga | 32 | 5 | 3 | 8 | 6 | – | – | – | – | – |
| 4 kautta | yhteensä | SM-liiga | 88 | 8 | 12 | 20 | 10 | 3 | 0 | 1 | 1 | 2 |
| 3 kautta | yhteensä | Mestis | 42 | 21 | 14 | 35 | 14 | – | – | – | – | – |

Lähteet
-------

* Juuso Jämsen The Internet Hockey Databasessa (englanniksi)
* Juuso Jämsen Eurohockey-sivustolla (englanniksi)
* Juuso Jämsen *Elite Prospects*. Everysport Media Group AB.  (englanniksi)

### Viitteet

1. ↑  Toisen polven kiekkoilija Juuso Jämsen laukoi tänään JYPin nuottaan ensimmäiset maalinsa Liigassa. *twitter.com*.  2.3.2022. Lahden Pelicans Oy. Viitattu 20.9.2022.
2. ↑  Tilastot *liiga.fi*. Jääkiekon SM-liiga Oy. Viitattu 19.1.2020.
3. 1 2 3 4 5  Juuso Jämsen *Elite Prospects*. Everysport Media Group AB.  (englanniksi)
4. ↑  Elite Prospects - Pelicans U16 *eliteprospects.com*. Everysport Media Group AB. Viitattu 19.1.2020. (englanniksi)
5. ↑  Elite Prospects - Pelicans U18 *eliteprospects.com*. Everysport Media Group AB. Viitattu 19.1.2020. (englanniksi)
6. ↑  Elite Prospects - U18 SM-sarja Stats 2017-2018 *eliteprospects.com*. Everysport Media Group AB. Viitattu 19.1.2020. (englanniksi)
7. ↑  Elite Prospects - U20 SM-liiga Stats 2019-2020 *eliteprospects.com*. Everysport Media Group AB. Viitattu 16.4.2020. (englanniksi)
8. ↑  Elite Prospects - Pelicans U20 *eliteprospects.com*. Everysport Media Group AB. Viitattu 16.4.2020. (englanniksi)
9. ↑  Mennander, Pasi: Pelicansin hyökkääjä Juuso Jämsen syyskuun paras pelaaja Nuorten SM-liigassa *leijonat.fi*.  1.10.2019. Suomen Jääkiekkoliitto – Finlands Ishockeyförbund ry. Viitattu 19.1.2020.
10. ↑  Pelicans - Saipa, 17.1.2020 *liiga.fi*.  17.1.2020. Jääkiekon SM-liiga Oy. Viitattu 19.1.2020.
11. ↑  Pelicans - Saipa, 17.1.2020 *liiga.fi*.  17.1.2020. Jääkiekon SM-liiga Oy. Viitattu 19.1.2020.
12. ↑  Ilves - Pelicans, 18.1.2020 *liiga.fi*.  18.1.2020. Jääkiekon SM-liiga Oy. Viitattu 19.1.2020.
13. ↑  Ilves - Pelicans, 18.1.2020 *liiga.fi*.  18.1.2020. Jääkiekon SM-liiga Oy. Viitattu 19.1.2020.
14. ↑  Uusia pelaajasopimuksia solminut Peliitat haastaa Hermeksen torstaina *peliitat.fi*.  9.9.2020. Heinolan Peliitat Oy. Viitattu 9.9.2020.
15. ↑  Juuso Jämsen Mestiksen kuukauden tulokas marraskuussa *mestis.fi*.  14.12.2020. Suomen Jääkiekkoliitto – Finlands Ishockeyförbund ry. Viitattu 14.12.2020.
16. ↑  Elite Prospects - Peliitat *eliteprospects.com*. Everysport Media Group AB. Viitattu 26.5.2021. (englanniksi)
17. ↑  Pelicans - JYP, 2.3.2021 *liiga.fi*.  2.3.2021. Jääkiekon SM-liiga Oy. Viitattu 2.3.2021.
18. ↑  Määttä, Arto: Pelicansin pelaaja-arviot 2020−21: Edellisen kauden pettymys pyyhittiin Lahdessa pois Björnisen ja Laschin johdolla *Jatkoaika.com*.  30.4.2021. Jatkoaika r.y. Viitattu 26.5.2021.
19. ↑  Luhtakallio, Toni: Pelicans haali nuoria lupauksia muista seuroista − myös omille kasvateille jatkoa *Jatkoaika.com*.  15.4.2021. Jatkoaika r.y. Viitattu 26.5.2021.
20. ↑  Elite Prospects - Peliitat *eliteprospects.com*. Everysport Media Group AB. Viitattu 4.5.2022. (englanniksi)
21. ↑  Kolme uutta sopimusta - Jämsen, Laakso ja Parviainen *kiekko-espoo.com*.  15.6.2023. Kiekko-Espoo Oy. Viitattu 27.6.2023.
22. ↑  Aatu Jämsen *Elite Prospects*. Everysport Media Group AB.  (englanniksi)
23. ↑  Salonen, Aleksi: NHL:ään varatun Aatu Jämsenin taidot kypsyivät Patomäessä Lasse-isän opissa – "Meillä ei pienenä paljon pleikkaria pelailtu" *pelicans.fi*.  23.10.2020. Lahden Pelicans Oy. Viitattu 16.9.2021.
24. ↑  Pelicansin nuoret Jämsenit ovat todellisesta kiekkoperheestä - tavoittelevat isänsä saavutuksia *ess.fi*.  9.11.2019. Hämeen Media Oy. Viitattu 19.1.2020.
25. ↑  Lasse Jämsen *Elite Prospects*. Everysport Media Group AB.  (englanniksi)

Kiekko-Espoo – Mestis
1 Lampinen |
3 Keskitalo |
4 Tamminen |
8 Pylkkänen |
11 Pietilä |
12 Piipponen |
14 Kivelä |
15 Hopponen |
16 Takaveräjä |
18 Utriainen |
19 Kallionkieli |
20 Heikkinen |
21 Toivainen |
22 And |
25 Jämsen |
28 Hämäläinen |
29 Suoniemi |
30 Rimpinen |
35 Karjalainen |
37 Elimäki |
43 Niemeläinen |
47 Laakso |
55 Karlsson |
71 Jürgens |
78 Tuomaala |
82 Tolppola |
90 Koivusaari |
91 Larinmaa  

Valmentajat: Westerlund – McLean – von Hedenberg – Lehto – Kolehmainen